ສະຫະລັດ ເຕືອນ ປະຊາຊົນຂອງຕົນ ທີ່ບາງກອກ
ສະຫະລັດ ອອກຄຳເຕືອນ ປະຊາຊົນຂອງຕົນ ໃຫ້ລະມັດລະວັງ ການກໍ່ການຮ້າຍ ທີ່ອາດມີຂຶ້ນ ຢູ່ທີ່ບາງກອກ
ສະຫະລັດໄດ້ອອກຄຳເຕືອນຕໍ່ປະຊາຊົນຂອງຕົນທີ່ຢູ່ໃນປະເທດໄທໃຫ້ລະມັດລະວັງກ່ຽວກັບ ຄວາມເປັນໄປໄດ້ໃນການໂຈມຕີຂອງພວກກໍ່ການຮ້າຍຢູ່ທີ່ບາງກອກ ສະຖານທູດຂອງສະຫະລັດທີ່ບາງກອກ ໄດ້ອອກຖະແຫຼງຂ່າວສະບັບນຶ່ງໃນວັນສຸກມື້ນີ້ທີ່ເວົ້າ ວ່າ ພວກກໍ່ການຮ້າຍຕ່າງປະເທດ ອາດຈະທຳການໂຈມຕີ ຕໍ່ຈຸດທ່ອງທ່ຽວຕ່າງໆໃນເຂດນະ ຄອນຫຼວງຂອງໄທ ໃນອະນາຄົດອັນໃກ້ໆນີ້ ສະຖານທູດສະຫະລັດ ໄດ້ເຕືອນໃຫ້ປະຊາຊົນຄົນອະເມຣິກັນ ມີຄວາມລະມັດລະວັງເວລາ ໄປຢ້ຽມສະຖານທີ່ສາທາລະນະຕ່າງໆທີ່ມີພວກນັກທ່ອງທ່ຽວຕາເວັນຕົກໄປໂຮມຊຸມນຸມກັນ ເປັນຈຳນວນຫຼວງຫຼາຍ ທາງສະຖານທູດສະຫະລັດບໍ່ໄດ້ໃຫ້ຂໍ້ມູນອື່ນໃດອີກກ່ຽວກັບການຂົ່ມຂູ່ທີ່ອາດມີຂຶ້ນນີ້ ການໂຈມຕີຂອງພວກກໍ່ການຮ້າຍແມ່ນບໍ່ຄ່ອຍມີກັນຢູ່ທີ່ບາງກອກບ່ອນທີ່ຫາດຊາຍແລະຊີ ວິດກາງຄືນໄດ້ຮັບຄວາມນິຍົມສູງຈາກພວກນັກທ່ອງທ່ຽວຊາວຕ່າງປະເທດນັ້ນ